“Het hierdie kind van my nie ŉ reg op goeie mediese hulp in die land nie? Hy is geskiet toe hy sy vrou en vier kinders tydens ŉ kleinhoewe-aanval beskerm het.”
“Die mens wat sê dit raak beter wanneer jy verlam is, lieg. Dit raak nie beter nie. Ek het nie net die vermoë om te loop verloor nie, ek het ook die vermoë verloor om vir my familie te sorg.”
Braam Blignaut (35), wat verlam is nadat hy Vrydag in ŉ aanval op ŉ kleinhoewe drie keer ten aanskoue van sy kinders geskiet is, “veg baie hard en sy wil om te lewe is groot”.
Kort voordat Braam Blignaut (35) se aanvallers onder meer sy selfoon tydens ŉ vermeende kleinhoewe-aanval geroof het, het hy sy ma gebel om vir haar te sê dat hy lief is vir haar, geskiet is en “dit nie gaan maak nie”. Dít terwyl sy vier kinders saam met hom in die huis was.